गुरमेहर के समर्थन एवं एबीवीपी की गुंडागर्दी के विरोध में रोष मार्च आज
वामपंथीपार्टी के नेताओं की बैठक जमहूरी किसान सभा के प्रांतीय नेता कामरेड जगजीत सिंह गोराया की अध्यक्षता में कलानौर में हुई, जिस दौरान दिल्ली यूनिवर्सिटी पंजाब यूनिवर्सिटी में भारतीय जनता पार्टी के विद्यार्थी विंग एबीवीपी द्वारा की गई गुंडागर्दी और केंद्रीय मंत्रियों की ओर से की गई टिप्पणियों पर चर्चा की गई। इस मौके पर जालंधर निवासी कारगिल शहीद की बेटी गुरमेहर कौर को जान से मारने की धमकियां देने वालों की कड़े शब्दों में निंदा की गई और फैसला लिया गया कि गुरमेहर के समर्थन तथा एबीवीपी की गुंडागर्दी के विरोध में 8 मार्च को शिव पार्क में एकत्रित होकर रोष मार्च निकाला जाएगा। इस मौके पर जगीर सिंह, अश्वनी कुमार, हरजीत सिंह, निर्मल सिंह, बलराज सिंह, बेअंतपाल, सुरिंदरपाल शर्मा, बलवंत सिंह मौजूद थे।
hin_Deva hin_Deva